XKKO Prefold i Økologisk Bomuld - 1 styk

2024-11-29T12:07:30+01:00

Forhandler: XKKO
Type: Prefold
Pris: 25.95 - 38.95 (3 variants)

En super skøn prefold i GOTS-certificeret økologisk bomuld til covers eller lommebleer

OBS: Dette er en populær vare! For at sikre, at du kan bestille det antal, du har brug for, har vi gjort det muligt at købe denne vare, selvom den midlertidigt er udsolgt. Hvis du bestiller flere, end vi har på lager, vil vi kontakte dig med nærmere information.

Et prefold er til dig der ønsker et simpelt, nemt og økonomisk system. En prefold er et firkantet/rektangulært stykke stof som man folder sammen og bruger i enten et vandtæt cover eller en lommeble.

Prefolds fra XKKO har den perfekte størrelse til dit cover eller lommeble. De er rigtigt gode fordi de hverken er for lange eller for korte. Derudover har de en god bredde, der passer rigtigt godt ned i bleen og mellem benene.

Prefolds fra XKKO har ligesom deres andre produkter rigtigt godt sug. Disse har har 4 lag sug i siderne og 8 lag sug i midten - når den er foldet sammen bliver det hele 16 lag (!!) sug og det er nok til de langt fleste.

Bleerne er lavet af 100% økologisk bomuldstwill. Dette materiale absorberer endnu mere væske efter flere vaske. Bleerne opnår optimal sugeevne efter 4-8 vaske.

Hvilken størrelse skal jeg bruge?

Indlæggene passer ind i langt de fleste lommebleer og vandtætte covers. Bemærk når jeg skriver "vokser ud af", så mener jeg at bleens indstilling skal justeres ud.

Nyfødt

Nyfødt passer fra nyfødt og et par måneder frem. Dette er absolut den bedste størrelse til nyfødt, da de ikke er så store hverken i bredden eller længden. Den passer rigtigt godt til den inderste indstilling på bleerne, som er den de nyfødte bruger.

Kan bruges som booster senere, selvom den vil være lidt stor i forhold til andre "almindelige" boostere.

Small

Denne kan godt bruges fra nyfødt, dog kan det godt virke lidt voldsomt, men det kan godt gå an hvis man ønsker den mest økonomiske løsning.

Fordi indlægget har den gode størrelse det har, kan small indlægget bruges meget længere end andre nyfødt løsninger, hvis du også kombinerer det med et cover eller lommeble i onesize.

Bruger du lommebleer vil jeg klart anbefale den til i hvert fald minimum 9 måneder, fordi i en lommeble gør det ikke så meget at indlægget er lidt for kort til skallen.

Bruger du den sammen med et vandtæt cover, vil jeg anbefale den til ca. 6-8 måneder alt efter størrelsen på barnet. Det vil være når barnet går fra M indstilling på bleen til L indstilling i længden på skallen. I L indstilling er indlægget lidt kort og kan godt rutsje lidt hvis ikke man har sat en knap i.

Anbefalingen er kun ud fra min personlige præference og er baseret på at i et vandtæt cover er det rart når indlægget går fra den ene ende til den anden ende. Det er også for at dække eventuelle knapper bagerst i skallen.

Note: min søn er i skrivende stund 8 måneder og jeg bruger stadig dette indlæg i Small i lommebleer. Jeg har ikke behov for at booste den, da det suger fantastisk.

Medium

Medium passer når barnet vokser ud af Small indlægget. Passer i L og XL indstilling på lommebleer og covers. Det suger fantastisk godt.

Note: min søn er i skrivende stund 8 måneder og jeg bruger dette indlæg i Medium i covers, fordi jeg synes det er rart når indlægget fylder hele længden af skallen.

Jeg har brug for mere sug. Hvilken booster kan bruges med dette indlæg?

Boosteren skal passe til indlægget uden at være for bred eller voldsom. Derfor anbefaler jeg følgende boostere. De er nævnt i vilkårlig rækkefølge.

Little Lamb booster i bambusterry - både de tynde og tykke indlæg - Small

Poops booster i hamp

XKKO Booster i Økologisk Twill - Small

Weecare hampfleece indlæg

Tip

Hvis du har en knapmaskine så kan du nemt selv sætte knapper i dette indlæg. Det kan være en fordel i covers, da det sikrer at indlægget ligger lidt bedre i bleen.